有推介說呢間米線唔錯，既然屋企唔煮飯，就試下呢間米線如何。位置都容易搵，葵涌廣場行三四分鐘便到，舖面舒適乾淨，而且座位都寬闊。餸菜款式都多，但見有9蚊一個餸說有點貴。最後點了麻椒湯底配木耳同糖心蛋。糖心蛋真的很糖心，有淡淡既酒味，唔錯。木耳爽口而且都挺多，配搭住較軟身既米線，口感很好。而湯底沒有大遍既紅油來增加辣度，感覺真的用辣椒煲的湯底，比起譚仔係唔錯既。總括而言：如果行開葵芳，唔想食譚仔同小雨天米線，呢間都系一個好既選擇。